Yiruma

**Yiruma** (kodanikunimega **Lee Ru-ma**, korea keeles **이루마**; sündinud 15. veebruaril 1978 Seoulis) on Lõuna-Korea ja Briti pianist ja helilooja. Tema populaarsemate lugude hulka kuuluvad „Love Hurts“, „Kiss the Rain“ ja „May Be“.  

Yiruma kuulsaim album „First Love“ ilmus aastal 2001. Tema kuulsaim lugu „River Flows in You" kogus tuntust Stephen Mayeri romaanist tehtud ulme-romantikafilmi „The Twilight Sagas“ kasutatud muusikana. 

## Elulugu
Lee Ru-ma sündis ja kasvas Lõuna-Koreas. Muusik alustas klaveriõpinguid viieaastaselt. 1988. aastal kolis ta Londonisse, et õppida Purcelli muusikakoolis (:en:Purcell School for Young Musicians). Helilooja lõpetas muusikakooli 1997. aasta juulis. Seejärel jätkas ta õpinguid Londoni King's College'is (:en:King's College London), mille lõpetas 2000. aastal magistrikraadiga kompositsiooni alal. Õppides Londoni King's College'is ilmus Yiruma esimene album „Love scene“. Sellele lisaks osales Lee Ru-ma õppimise ajal kontserditurneel Euroopas. Oma kodumaale ajaloolist mõju avaldanud Yiruma oli esimene Korea kunstnik, keda kutsuti esinema 2002. aastal MIDEMI muusikafestivalile, mis leiab aset Prantsusmaal Cannes'is. Pianistil oli topeltkodakondsus 2006. aastani, mil loobus Suurbritannia kodakondsusest, et teenida Lõuna-Korea mereväes, mis on kõigile Lõuna-Korea meeskodanikele kohustuslik.

Muusik oli mereväes kaks aastast. Pärast teenistuse lõppu (2008. aastal) alustas pianist *come-back* turneed, mis toimus kahekümnes linnas üle Korea. Ta on esimene *new age*'i artist, kes on oma kontserdi välja müünud rohkem kui kümnes Korea linnas.

Andekas muusik sai 2009. aastal DJks raadiosaadetele KBS 1 FM „Music from All World!“ Ja MC for MBC „Saturday Art Stage“ (viimane aastal 2010). Yiruma on välja andnud 8 stuudioalbumit ja komponeerinud palju muusikat filmidele, muusikalidele ja muudele muusikalavastustele.

Yirumal valmis koostöös Sony Music Entertainment Koreaga tema kõige edukam album ning kontsert „The Best“ oli samuti väga edukas. Turnee raames külastas muusik 13 Korea linna. Tema parima albumi ametlikud videod on YouTube'is Yiruma VEVO nime all. Videod, mis sisaldavad tema kuulsamaid palasid „Kiss the rain“, „Maybe“ ja „River Flows in You“, on saanud YouTube’i keskkonnas üle 100 miljoni vaatamise. Praegu tegutseb muusik Mind Tailor Music brändi all.

2012. aasta mais andis Yiruma välja oma seitsmenda stuudioalbumi „Stay in Memory“. Kuna Yiruma viimasest stuudioalbumist on möödunud 3 aastat, komponeeris ta ilusaid klaverisoolosid, mida fännid olid oodanud. Album „Stay in Memory“ salvestati kontserdisaalis kahe Korea parima pianisti käe all (Lee Jae Hoon ja Hwang Byeong Joon). Yiruma korraldas albumi tutvustamiseks kontserdireisi. Kõik 28 Yiruma kontserti 26 linnas olid välja müüdud.

## Kontserdid ja saavutused
Yiruma esines 2012. aasta märtsis Saksamaa telesaates „Willkommen Bei Carmen Nebel“. 2013. aasta aprillis korraldati Yiruma esimene *live*-kontsert Passionskirches Berliinis Saksamaal. Meediat ja fänne hämmastasid Yiruma suurepärased etteasted. Yiruma osales 2013. aasta mais Austraalias reklaamireisil, mis hõlmas intervjuusid, tele- ja raadio esinemisi. Pärast suurt edu Saksamaal läks muusik Austraalia reklaamiturneele. Õnnestunud Austraalia turnee kõrghetk oli Yiruma kontsert Sydney ooperiteatris.

Yiruma alustas 2014. aastat suure väljamüüdud kontserdiga Singapuris. Muusiku turnee jätkus Hongkongis ja Malaisias. Malaisias pälvis tema album kuld- ja plaatinaplaadi auhinna.

## Muusikastiil
Yiruma muusikastiil keskendub eeskätt *new-age*'ile ning väidetavalt sarnaneb ta tänapäevase klassikalise muusikaga partituurides või telesarjades. Kuigi ta on kompositsiooni õppinud, ei kajasta tema teoste struktuur siiski klassikalisi vorme. Tema muusikat on mõnikord peetud ka üldrahvalikult populaarseks, nagu näitab tema menuka klaveripala "River Flows in You" kaasamine pulmalugude kogumikku „Wedding Essentials: The Ceremony“. ITunes Store peab teda klaveril esitatava popmuusika või *new age*'i artistiks. Yiruma seda arvamust ei jaga.

## Isiklikku
Muusik abiellus Son Hye-Im-iga 27. mail 2007. Neil on tütar Loanna Lee, kes sündis 8. juulil 2008. Yiruma õde on näitleja Son Tae-Young, kelle abikaasa Kwon Sang-Woo on samuti näitleja. Yiruma peab end väga kristlikuks inimeseks.

## Yiruma karjääri kronoloogia
### 2001
*Album „Love scene“

### 2002
*Album „First love“

### 2003
*Album “From the Yellow Room” 
*Rahvusvaheline kontserditurnee

### 2004
*Rahvusvaheline kontserditurnee (draama)  
*Erialbum „Nocturnal lights…They Scatter“  
*Rahvusvaheline kontserditurnee „Romantic Piano“  
*Draama „The little mermaid“ kompositsioon  
*Filmi „Destiny of love“ kompositsioon   

### 2005
*Album “Poemusic” 
*Jaapani reklaamiturnee  
*Erialbum “Destiny of Love”  
*Kontserdil salvestatud album “Yiruma live at HOAM Art Hall”  
*Kontsert „Winter story with Yiruma“ 

### 2006
*Rahvusvaheline kontserditurnee „Farewell“  
*Filmide „Spring Waltz" ja "Sunflower“ muusika

### 2008
*Album „P.N.O.N.I“  
*Rahvusvaheline kontserditurnee „Ribbonized“

### 2009
*Rahvusvaheline kontserditurnee „Movement on a theme“  
*DJ raadiosaates KBS 1FM „All the World's Music“

### 2010
*Parima albumi auhind The Best  
*Rahvusvaheline kontserditurnee „The Best“  
*DJ MBC FM-is oma "Yiruma's golden disc"  
*MC MBC TV telesaade „Wednesday Art stage“  
*Draama „Secret Garden“ kompositsioon  
*Ausuursaadik Pyeongchangi eriolümpia maailmamängudel

### 2012
*Album „Stay in Memory“  
*Saksamaa reklaamiturnee   
*8th Golden Ticket Award üritusel auhind "Artist of 2012"

### 2013
*Album „Blind Film“  
*Rahvusvaheline kontserditurnee „Blind Film“  
*Radio Awardsi MBC meelelahutusauhind 2013 Rookie of The Year  
*Austraalia reklaamiturnee 
*Sai MC nimetuse MBC TV muusikasaate "Art stage" eest  
*9th Golden Ticket Award üritusel auhind Artist of 2013

### 2014
*Esimene Aasia kontserditurnee (Singapur, Malaisia, Hongkong)  
*Nomineeritud plaatinaalbumiks Malaisias  
*Rahvusvaheline kontserditurnee „Heart“  
*Poola kontserditurnee  
*Venemaa kontserditurnee  
*Erialbum „Atmosfera“

### 2015
*Album „Piano“  
*Teine kontserditurnee Aasias  
*Hiina kontserditurnee  
*Filmi „The Cat Funeral“ muusika esitaja 

### 2016
*USA kontserditurnee  
*Teine kontserditurnee Hiinas  
*Austraalia kontserditurnee  
*Rahvusvaheline kontserditurnee „Picture Me“ 

### 2017
*Soolokontsert Singapuris  
*Soolokontsert Uus-Meremaal  
*Austraalia kontserditurnee  
*Album „Frame“  
*Rahvusvaheline kontserditurnee „Frame“  
*Põhja-Ameerika kontserditurnee  
*Soolokontsert Taiwanis 
*2017 MBC Entertainment Awards – Excellence Award for Radio Program - Yiruma's golden disc

### 2018
*Teine kontserditurnee Venemaal  
*Kontserdid Singapuris  

## Viited